Z A P I S N I K
13. sjednice Vijeća Mjesnog odbora Čulinec, održane 25. lipnja 2026.,
Ulica badema 2a, s početkom u 19,00 sati


Nazočni članovi Vijeća:
Mario Kolar, Jadranka Petrović, Nevenka Dragojević, Ivan Pilaš i Hrvoje Holler.

Odsutni članovi Vijeća: 

Ostali nazočni:

Predsjedava: Mario Kolar, predsjednik Vijeća.

Zapisnik vodi: Mario Kolar.

Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 13. sjednicu Vijeća Mjesnog odbora.

Predsjednik Vijeća daje zapisnik 12. sjednice na verifikaciju.
Vijeće jednoglasno prihvaća tekst Zapisnika 12. sjednice Vijeća, bez izmjena.

Na prijedlog predsjednika Vijeće jednoglasno utvrđuje

D N E V N I   R E D


1. Zaključak o davanju mišljenja o novoj Odluci o davanju na korištenje prostora mjesne samouprave - donošenje zaključka;
2. Zaključak o prijedlogu postavljanja uspornika prometa na Čulinečkoj cesti - donošenje zaključka;
3. Zaključak o prijedlogu lokacija za postavljanje nadzornih kamera u dječjim parkovima na području MO Čulinec - donošenje zaključka;
4. Pitanja, prijedlozi i obavijesti.


Ad 1. Zaključak o davanju mišljenja o novoj Odluci o davanju na korištenje prostora mjesne samouprave - donošenje zaključka.

Uvodno obrazloženje iznosi predsjednik Vijeća.

U raspravi sudjeluju: 
Mario Kolar, Jadranka Petrović, Nevenka Dragojević, Ivan Pilaš i Hrvoje Holler.





Vijeće jednoglasno donosi

		Zaključak o davanju mišljenja o novoj Odluci o davanju na			korištenje prostora mjesne samouprave.
(Zaključak se prilaže ovom zapisniku i njegov je sastavni dio.)


Ad 2. Zaključak o prijedlogu postavljanja uspornika prometa na Čulinečkoj cesti                   - donošenje zaključka.

Na svojoj 5. sjednici, 27. listopada 2025., Vijeće je donijelo Zaključak o ovoj problematici gdje je traženo da se stave uspornici na spomenutoj lokaciji. Vijeće će tražiti od nadležnih službi odgovor u kojoj je fazi status predmeta.


Ad 3. Zaključak o prijedlogu lokacija za postavljanje nadzornih kamera u dječjim parkovima na području MO Čulinec - donošenje zaključka.

Uvodno obrazloženje iznosi predsjednik Vijeća.

U raspravi sudjeluju: 
Mario Kolar, Jadranka Petrović, Nevenka Dragojević, Ivan Pilaš i Hrvoje Holler.

Vijeće jednoglasno donosi

Zaključak o prijedlogu lokacija za postavljanje nadzornih kamera                                    u dječjim parkovima na području MO Čulinec
(Zaključak se prilaže ovom zapisniku i njegov je sastavni dio.)


Ad 4. Pitanja, prijedlozi i obavijesti.

Dani Čulinca.

Po zahtjevu građana, zatraženo je od nadležnih gradskih službi pranje ulica.

Košenje trave na površini sa kontejnerom za odlaganje staklene ambalaže u Ulici Josipa Rožića - ponoviti obavijest koja se kontinuirano dostavlja te nije ni jednom provedena.

Predsjednik Vijeća je predstavio idejno rješenje za izradu murala na istočnom zidu pročelja objekta Mjesnog odbora Čulinec te se on kao takav prihvaća.





Građanin obavještava članove Vijeća da je prijavio nastanak rupe na asfaltu koja se pojavila prošli tjedan i polako se širi zagrebačkim cestama. Rupa se nalazi na Čulinečkoj cesti između kućnih brojeva 95 D i 100 A u smjeru prema željezničkoj pruzi i prodavaonici                             Kralj Commerce d.o.o., na dijelu ceste koja je asfaltirana nakon radova polaganja plinske cijevi, koja se nalazi dublje u zemlji, otprilike ispod nastale rupe. 



Sjednica je završila u 21.00 sat.


KLASA: 024-08/26-003/1377
URBROJ: 251-13-11-6/009-26-2
Zagreb, 25. lipanj 2026.





								PREDSJEDNIK VIJEĆA
         Mjesnog odbora Čulinec

        Mario Kolar
























Na temelju članka 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22) i članka 28. stavka 3. Poslovnika o radu Vijeća Mjesnog odbora Čulinec, Vijeće Mjesnog odbora Čulinec, na 13. sjednici,                         25. lipnja 2026., donijelo je



Z A K LJ U Č A K
o davanju mišljenja o novoj Odluci o davanju na korištenje                                     prostora mjesne samouprave
         

1. Vijeće Mjesnog odbora Čulinec raspravljalo je o novoj Odluci o davanju na korištenje prostora mjesne samouprave koju je donijela Gradska skupština Grada Zagreba na 11. sjednici, 28. svibnja 2026.

2. Vijeće smatra da predmetna Odluka neće osigurati građanima korištenje prostora  mjesne samouprave nego isključivo udrugama i sličnim tijelima. 
Nadalje, podizanjem cijene po m2 i satu, građani će još više biti udaljeni od korištenja prostora.

3. Ovaj Zaključak dostavlja se Gradskom uredu za mjesnu samoupravu, promet, komunalne poslove, civilnu zaštitu i sigurnost.



KLASA: 024-08/26-003/1377
URBROJ: 251-13-11-6/009-26-3
Zagreb, 25. lipanj 2026.



PREDSJEDNIK VIJEĆA
 Mjesnog odbora Čulinec


                                                                                                       Mario Kolar, v.r.









Na temelju članka 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22) i članka 28. stavka 3. Poslovnika o radu Vijeća Mjesnog odbora Čulinec, Vijeće Mjesnog odbora Čulinec, na 13. sjednici,                          25. lipnja 2026., donijelo je



Z A K LJ U Č A K
o prijedlogu lokacija za postavljanje nadzornih kamera u dječjim                       parkovima na području MO Čulinec
         

1. Vijeće Mjesnog odbora Čulinec raspravljalo je o prijedlogu lokacija za postavljanje nadzornih kamera u dječjim parkovima na području MO Čulinec.

2. Vijeće predlaže sljedeće lokacije:

· Igralište i krug Mjesnog odbora Čulinec, Ulica badema 2a;
· Igralište u Ulici borova sa uključenim prolazom prema pruzi;
· Igralište za stolni tenis između Ulice dunja i istočne strane nogometnog 	 igrališta.

3. Vijeće naglašava kao važnim i postavljanje rasvjetnih tijela te poziva na Zaključak koji je dostavljen vezano za istu tematiku i predlaže prilaganje istoga ovom Zaključku.

4. Ovaj Zaključak dostavlja se Vijeću Gradske četvrti Donja Dubrava.

PREDSJEDNIK VIJEĆA
 Mjesnog odbora Čulinec

